CELEX: C2004/300/19
Language: da
Date: 2004-12-04 00:00:00
Title: Domstolens dom (Første Afdeling) af 14. oktober 2004 i sag C-299/02, Kommissionen for De Europæiske Fællesskaber mod Royaume des Pays-Bas (Traktatbrud — artikel 43 EF og 48 EF — nationale foranstaltninger, hvorefter der som betingelse for registrering af et skib i Nederlandene stilles krav om, at aktionærerne, direktørerne og de fysiske personer, som varetager den daglige ledelse, i det rederi i Fællesskabet, der ejer skibet, har fællesskabs- eller EØS-statsborgerskab — nationale foranstaltninger, hvorefter der stilles krav om, at et rederis direktør skal have fællesskabs- eller EØS-statsborgerskab og bopæl i Fællesskabet eller i EØS)

4.12.2004   
            
            
               DA
            
            
               Den Europæiske Unions Tidende
            
            
               C 300/10
            
         
      DOMSTOLENS DOM
   
   (Første Afdeling)
   af 14. oktober 2004
   i sag C-299/02, Kommissionen for De Europæiske Fællesskaber mod Royaume des Pays-Bas (1)
   
   (Traktatbrud - artikel 43 EF og 48 EF - nationale foranstaltninger, hvorefter der som betingelse for registrering af et skib i Nederlandene stilles krav om, at aktionærerne, direktørerne og de fysiske personer, som varetager den daglige ledelse, i det rederi i Fællesskabet, der ejer skibet, har fællesskabs- eller EØS-statsborgerskab - nationale foranstaltninger, hvorefter der stilles krav om, at et rederis direktør skal have fællesskabs- eller EØS-statsborgerskab og bopæl i Fællesskabet eller i EØS)
   (2004/C 300/19)
   Processprog: hollandsk
   I sag C-299/02, angående et traktatbrudssøgsmål i henhold til artikel 226 EF, anlagt den 23. august 2002, mellem Kommissionen for De Europæiske Fællesskaber ved (befuldmægtigede: K.H.I. Simonsson og H.M.H. Speyart), og Kongeriget Nederlandene ved (befuldmægtigede: H.G. Sevenster og S. Terstal), har Domstolen (Første Afdeling) sammensat af afdelingsformanden, P. Jann (refererende dommer), og dommerne A. Rosas og R. Silva de Lapuerta; generaladvokat: P. Léger; justitssekretær: R. Grass, den 14. oktober 2004 afsagt dom, hvis konklusion lyder således:
   
               1)
            
            
               Kongeriget Nederlandene har tilsidesat de forpligtelser, der påhviler det i henhold til artikel 43 EF og 48 EF, idet det har vedtaget og opretholdt artikel 311 i Wetboek van Koophandel og artikel 8:169 i Burgerlijk Wetboek, hvorefter der stilles krav med hensyn til:
               
                           —
                        
                        
                           nationaliteten af aktionærerne i rederier, der ejer søgående skibe, som disse ønsker at registrere i Nederlandene
                        
                     
                           —
                        
                        
                           nationaliteten af direktørerne i rederier, der ejer søgående skibe, som disse ønsker at registrere i Nederlandene
                        
                     
                           —
                        
                        
                           nationaliteten af de fysiske personer, der varetager den daglige ledelse af den afdeling, hvorfra den søfartsvirksomhed, der er nødvendig for registrering af et skib i de nederlandske registre, udøves i Nederlandene
                        
                     
                           —
                        
                        
                           nationaliteten af direktørerne i rederier med søgående skibe, der er registreret i Nederlandene
                        
                     
                           —
                        
                        
                           bopælen for direktørerne i rederier med søgående skibe, der er registreret i Nederlandene.
                        
                     
         
               2)
            
            
               Kongeriget Nederlandene betaler sagens omkostninger.
            
         
      (1)  EFT C 247 af 12.10.2002.